## Projektni zadatak

Predmet: **Projektni zadatak za nabavu usluge izrade projektne dokumentacije za**

 **projekt modernizacije i dogradnje praktikuma Poljoprivrednog učilišta**

 **k.č. 5310/1, 5306/2, 5321 i 5310/2, k.o. Bedekovčina.**

**1. PREDMET**

Predmet ovog projektnog zadatka su sljedeće usluge :

* **izrada idejnog projekta,**
* **izrada glavnog projekta,**
* **izrada izvedbenog projekta,**

Projektantske usluge obuhvaćaju:

* 1. Izradu idejnog projekta
	2. Ishođenje potrebnih suglasnosti javnopravnih tijela
	3. Izrada glavnog projekta
	4. Ishođenje građevinske dozvole
	5. Izradu izvedbenog projekta sa svim shemama i detaljima
	6. Izradu troškovnika za izvođenje
1. **PODACI O INVESTITORU**

|  |  |
| --- | --- |
| Naziv naručitelja: | Srednja školaBedekovčina |
| Adresa: | Ljudevita Gaja 1 |
| Telefon i email: | 049213514, sskola-bedekovcina@kr.t-com.hr |
| OIB: | 05274910037 |  |  |
| Vrsta i opis usluge: | Izrada projektne dokumentacije za modernizaciju i dogradnju praktikuma Poljoprivrednog učilišta |
|  |  |
| Evidencijski broj iz plana |  MV -1/2021  |  |  |
| nabave: |  |  |  |
|  |  |  |  |

**3. UVOD**

**3.1 Uvod**

Praktikum Poljoprivrednog učilišta planira se izgraditi na zemljištu Srednje škole Bedekovčina na česticama 5310/1, 5306/2, 5321, 5310/2, k.o. Bedekovčina. Površina navedenih čestica iznosi cca 11.000,00 m2. Na čestici 5321 nalazi se objekt poligona za praktičnu nastavu veličine 1.100,00 m2 koji mora biti povezan s budućim objektom.

Svrha ovog projektnog zadatka je dati smjernice za izradu Idejnog projekta, Glavnog i Izvedbenog projekta s troškovnicima za izvođenje radova na projektu modernizacije i dogradnje praktikuma Poljoprivrednog učilišta. Odabrani projektant treba predvidjeti ishođenje svih potrebnih dokumenata – posebnih uvjeta, suglasnosti, elaborata (zaštita na radu i požar, elaborat alternativnih sustava opskrbe energijom, buka, toplinskih svojstava zgrada i drugo), a u konačnici i građevinske dozvole, te ostalih posebnih dozvola po potrebi, u svemu prema važećem Zakonu o gradnji (NN 153/13, 20/17, 39/19, 125/19), a koje će biti potrebne da se izvede opisani zahvat. Izrada projekta i troškovnika opreme, kao i uređenje okoliša s vanjskom rasvjetom, prometnicama, parkiralištima, požarnim putevima i krajobraznim uređenjem je također dio projektne dokumentacije.

**3.2. Cilj projektnog zadatka**

Ovim projektnim zadatkom traži se izrada projektne dokumentacije – Idejnog projekta radi ishođenja posebnih uvjeta izdanih od javnopravnih tijela, Glavnog projekta za ishođenje građevinske dozvole, Izvedbenog projekta sa svim shemama i detaljima potrebnim za izvođenje radova kao i detaljan troškovnik radova za:

* Adaptaciju postojećeg objekta i dogradnju i opremanje novog objekta.
* Uređenje vanjskog prostora parcele sa smještajem potrebnih školskih vanjskih prostora, parkinga, prometnica, požarnih puteva i sl. prema važećim pravilnicima.

Prije izrade projektne dokumentacije potrebno je sagledati postojeće stanje objekta, predložiti rješenja i izraditi traženu dokumentaciju, a sve u skladu sa:

* Važećim zakonima, pravilnicima, normativima i standardima koji se primjenjuju na građenje i održavanje postojećih građevina

a osobito u skladu sa:

* Zakonom o gradnji (NN 153/13, 20/17, 39/19, 125/19)
* Prostornim planom uređenja općine Bedekovčina
* Troškovnik radova mora biti izrađen sukladno Zakonu o javnoj nabavi (NN 120/16).

**3.3. Stručne podloge za izradu projektne dokumentacije**

**Dokumentacija:**

* Projekt postojećeg objekta poligona za praktičnu nastavu
* Geodetski projekt – Geodetski snimak postojećeg stanja

**4.OPSEG POSLA**

**4.1. Općeniti uvjeti**

Potrebno je:

1. Izraditi idejni projekt modernizacije postojećeg objekta poligona za praktičnu nastavu i dogradnje praktikuma Poljoprivrednog učilišta i ishoditi sve potrebne suglasnosti javnopravnih tijela
2. Izraditi detaljan tehnički opis i tehničko rješenje modernizacije i dogradnje praktikuma u Glavnom projektu s adekvatnim tehničkim karakteristikama predloženog rješenja i uključenim programom kontrole i osiguranja kvalitete, programom mjera zaštite na radu i zaštite od požara, a naročito dijelom projekta koji se odnosi na racionalnu uporabu energije i toplinsku zaštitu, to jest proračun fizikalnih svojstava objekata glede racionalne uporabe energije i toplinske zaštite, a u konačnici ishoditi građevinsku dozvolu.
3. Izraditi izvedbeni projekt sa svim shemama i detaljima i objedinjeni troškovnik (detaljan opis stavki s količinama i projektantskim cijenama), kao i troškovnik svih radova po projektima Glavnog projekta s općim i posebnim tehničkim uvjetima izvođenja kao dio tender dokumentacije.

Projektna dokumentacija treba biti izrađena u skladu s ovim projektnim zadatkom, važećim normativima i standardima i sukladno pravilima struke. Kod izrade projektne dokumentacije pridržavati se odredbi Zakona o gradnji (NN 153/13, 20/17, 39/19, 125/19).

Svrha izrade projektne dokumentacije je, modernizacijom postojećeg objekta poligona za praktičnu nastavu i dogradnjom budućeg objekta, uspostava praktikuma Poljoprivrednog učilišta sa sljedećim sadržajima:

1. Praktikum za cvjećarstvo s prostorom za repromaterijal 90,00 m2
2. Praktikum za voćarstvo (prostor za cijepljenje sa stolom za cijepljenje) 30,00 m2
3. Praktikum za prirodoslovlje FKB 90,00 – 100,00 m2
4. Politehnički praktikum-strojarski praktikum za poljoprivredne strojeve 75,00 m2
5. Praktikum za primijenjenu informatiku 60,00 m2
6. Biotehnološki praktikum (stare sorte jabuka, buća) 75,00 m2
7. Praktikum prerađivačko-prehrambeni (voće, povrće) 75,00 m2
8. Praktikum za animalne znanosti (purani i sl.) 75,00 m2
9. Oranžerija – botaničko-nastavni vrt 50,00 m2
10. Laboratorij za vinarstvo 40,00 m2
11. Pedološki laboratorij 75,00 m2
12. Učionice opće namjene 8x55= 440,00 m2
13. Skladišno-manipulativni prostor (uključujući garažni prostor) 450,00 m2
14. Prostorije za organizaciju i koordinaciju rada 150,00 m2
15. Višenamjenski multimedijski prostor 450,00 m2
16. Garderobe i sanitarni čvorovi 100,00 m2

 UKUPNO: 2.335,00 m2

1. Dodatak na komunikacije, zidove i pogonske prostorije

 60% od 2.335,00 = 1.401,00 m2

 SVEUKUPNO BRUTO cca 3.736,00 m2

**4.2. Područje zahvata**

Postojeći objekt poligona za praktičnu nastavu Srednje škole Bedekovčina izgrađen na k.č. 5321 k.o. Bedekovčina i potrebna površina na česticama k.č. 5310/1, 5306/2, 5321, 5310/2 k.o. Bedekovčina.

**4.3. Izrada dokumentacije**

Idejnim projektom treba dati osnovna oblikovno-funkcionalna i tehnička rješenja zahvata te osnovna polazišta za osiguranje temeljnih zahtjeva za građevinu, a sve u svrhu dobivanja posebnih uvjeta od strane javnopravnih tijela.

Glavnim projektom treba dati tehnička rješenja kojima se dokazuje ispunjavanje bitnih zahtjeva za građevinu Glavni projekt sadrži: arhitektonski projekt, građevinski projekt, projekt hidroinstalacija, projekt elektroinstalacija jake i slabe struje, strojarski projekt, projekt prometnica i parkirališta, projekt vanjske infrastrukture (voda, plin, struja, kanalizacija, krajobrazno uređenje) i troškovnik projektiranih radova.

Izvedbenim projektom razraditi sva tehnička rješenja do razine potrebne za izvođenje radova. Izvedbenim projektom treba obuhvatiti dovoljno detalja za izvedbu svih radova. Projekti se trebaju sastojati od arhitektonskog, građevinskog, elektro, strojarskog i ostalih projekata prema ponudbenom troškovniku i trebaju obuhvatiti izrade elaborata kao i potrebe ishodovanja drugih podataka radi izrade potrebnih projekata.

Građa projekta treba biti izložena u zasebnim mapama prema stručnim područjima (arhitektura, građevinarstvo, elektrika, strojarstvo i dr.), sve prilagođeno zahtjevima nadležnih tijela koja odobravaju projekt. Mape koje čine projekt trebaju biti uvezane i propisno zapečaćene, u skladu sa zahtjevima nadležnih upravnih tijela.

Sve izmjene u odnosu na projektni zadatak moraju se zapisnički usuglasiti s investitorom, te priložiti projektnom zadatku.

**4.4. Sadržaj projekta**

Projektna dokumentacija treba biti razrađena do takve mjere da obuhvati dovoljno detalja i uputa izvođačima za uspješnu izvedbu radova, odnosno ukupnu realizaciju projekta. Stoga projekt mora sadržavati:

* Detaljan tehnički opis rješenja po strukama;
* Projektne proračune;
* Izvedbenu tehničku dokumentaciju, odnosno sheme, crteže i ostale podloge potrebne za uspješnu izvedbu;
* Detaljnu specifikaciju opreme i materijala;
* Detaljnu specifikaciju radova, podijeljenih prema pojedinim strukama (građevinska, obrtnička, električarska, i dr.)
* Objedinjeni troškovnik materijala i radova treba biti izrađen u skladu s uvriježenom praksom i standardima pojedinih struka. Navedeni troškovnik će poslužiti kao tender za javno nadmetanje za izvođenje radova, kao troškovnik koji mora obraditi uvjete i tehničke pretpostavke po svakom od projektnih cjelina, a sadržanu u jednom troškovniku, koji će biti ovjeren od strane projektanta i kao takav predstavljati osnovu za nuđenje i ugovaranje radova;
* Dokumentaciju za pridobivanje potrebnih suglasnosti i dozvola za izgradnju, u skladu s važećim zakonskim propisima.

Projektna dokumentacija treba biti podijeljena u cjeline, i to:

* arhitektonski projekt,
* projekt opreme
* građevinski projekt,
* projekt hidroinstalacija,
* projekt elektroinstalacija jake i slabe struje,
* strojarski projekt,
* projekt prometnica,
* projekt vanjske infrastrukture,
* projekt krajobraznog uređenja.

i ostala dokumentacija nužna za ishođenje građevinske dozvole i izvedbu radova, koju projektant ocijeni nužnom za cjelovitost projekta. Predviđena projektna dokumentacija nabrojana je u troškovniku.

**5. OPSEG ISPORUKE**

|  |  |
| --- | --- |
| **5.1. Idejni projekt** | broj kopija ovisno o broju javnopravnihtijela koja izdaju posebne uvjetena papiru i 1 (jedna) u elektronskom obliku |
| **5.2. Glavni projekt** | 6 (šest) kopija na papiru i 1 (jedna) u elektronskom formatu (CD) |
| **5.3. Izvedbeni projekt** | 6 (šest) kopija na papiru i 1 (jedna) u elektronskom formatu (CD) |
| **5.4. Objedinjeni troškovnik s projektantskim cijenama** | 1 (jedna) kopija na papiru i 1 (jedna) u elektronskom formatu (CD) |
| **5.5. Objedinjeni troškovnik s dokaznicom mjera, općim i posebnim tehničkim uvjetima izvođenja** | 1 (jedna) kopija na papiru i 1 (jedna) u elektronskom formatu (CD) |

Formati datoteka na CD-u trebaju biti:

* tekst u formatu \*.docx ili \*.xlsx for Windows,
* crteži u formatu \*.dwg i \*.pdf

Sva dokumentacija se isporučuje Naručitelju (voditelju projekta-odgovornoj osobi investitora), uz odgovarajući otpremni dokument.

**6. ROKOVI**

Rok usklađenja idejnih rješenja prema željama investitora je 20 dana od uručenja potrebne dokumentacije. Rok za izradu idejnog projekta iznosi 30 dana. Vrijeme između dvije faze potrebne za odabir varijantnog rješenja od strane investitora ne uračunava se u ukupni rok potreban za izvršenje ugovora. Naručitelj nakon izrade idejnog projekta isti predaje javnopravnim tijelima koja imaju rok od 15 dana za izdavanje posebnih uvjeta. Nakon izdavanja posebnih uvjeta rok za izradu glavnog projekta iznosi 60 dana dok je rok za izradu izvedbenog projekta 40 dana od izdavanja građevinske dozvole.

Navedeni rokovi su iskazani u kalendarskim danima, a završavaju isporukom dokumentacije potvrđene primopredajnim zapisnikom.

**7. OSTALE OPĆE NAPOMENE**

Sve nejasnoće u projektnom zadatku treba razjasniti u dogovoru s naručiteljem prije nuđenja ponude, eventualno u tijeku izrade dokumentacije. Sve dogovorene izmjene ili pojašnjenja treba zapisnički konstatirati i priložiti kao dopunu projektnom zadatku. Smatra se da je projektant izvršio obveze koje su predmet ugovora kada u roku dostavi svu potrebnu dokumentaciju potrebnu za predaju zahtjeva za ishođenje građevinske dozvole, sačinjenu sukladno važećim propisima, i u navedenom roku od izdavanja građevinske dozvole dostavi kompletan izvedbeni projekt.

U slučaju potrebe za manjim izmjenama i otklanjanja manjih nedostataka u projektnoj dokumentaciji, a po rješenju nadležnog ureda, projektant je istu dužan napraviti u roku od 3 dana.

U slučaju smanjenja ili povećanja obima ugovorenih usluga osnova za obračun bit će ugovorene jedinične cijene za pojedine stavke Ugovornog troškovnika bez obzira na obim povećanja, odnosno smanjenja.

Obračun usluga projektiranja vršit će se prema stvarno izvedenim uslugama i prema fazama izvođenja (idejni projekt, glavni projekt, izvedbeni projekt), odnosno nakon dovršetka navedenih faza, temeljem jediničnih cijena iz Ugovornog troškovnika putem privremenih situacija ovjerenih od ovlaštenog predstavnika naručitelja.

Plaćanje izvedenih usluga naručitelj će vršiti u roku od 30 dana od dana zaprimanja ovjerene privremene situacije, odnosno obavljene primopredaje i konačnog obračuna izvedenih usluga. Situaciju ovjerava ovlašteni predstavnik naručitelja.

 Izradio: Suglasan:

 Ravnateljica:

Sanja Markuš, dipl.ing.arh. Vera Hrvoj, univ.spec.pol.